stanford-oval/wikipedia huggingface dataset:
Robbin Crosby
Elämä ja muusikon ura > Rattista eroaminen

Crosby sortui Detonatorin julkaisua seuranneella kiertueella jälleen aineisiin, mikä näkyi yhtyeen jäsenten mukaan häiritsevästi kevään 1991 Japanin-kiertueella. Kyseinen kiertue jäi Crosbyn viimeiseksi yhtyeessä. Crosby jäi kiertueen jälkeen sairauslomalle yhtyeestä, ja hänen paikkaajakseen otettiin loppuvuodeksi 1991 saksalaiskitaristi Michael Schenker. Ratt hajosi lopulta alkuvuonna 1992 Stephen Pearcyn erottua yhtyeestä.[lähde? ]
Crosby teki Rattin jälkeen pienimuotoisia musiikkiprojekteja vanhojen San Diegon aikaisten yhtyetovereidensa kanssa sekä tuottajan töitä. Hän oli tuottanut aiemmin muun muassa Lillian Axen esikoisalbumin. Crosby oli mukana myös nuorten baseball-valmennuksessa, sillä hän oli ollut nuorena lahjakas lajissa. Yksi Crosbyn viimeisistä musiikkiprojekteista tapahtui yhdessä Rattin basistin Juan Croucierin kanssa. Kun yhtye suunnitteli paluuta vuonna 1996, Crosbyn kunto oli jo niin huono, että hänestä ei ollut muiden jäsenten mielestä enää palaamaan kokoonpanoon.
Elämä ja muusikon ura > Loppuelämä ja kuolema

Crosby kertoi vuonna 2001 julkisesti olleensa HIV-positiivinen vuodesta 1994 lähtien. Hän oli ollut paljon sairaalahoidossa selkäongelmien sekä HIV-tartuntaan liittyvien sivuoireiden vuoksi. Crosby oli myös lihonut valtavasti viimeisinä vuosinaan haimaongelmien vuoksi. Hän kertoi huumeriippuvuuden maksaneen hänen uransa, omaisuutensa sekä HIVin myötä seksielämänsä mutta koki kuitenkin eläneensä ”huikean elämän” ja toteuttaneensa kaikki unelmansa. Crosby kuoli kesäkuussa 2002 Los Angelesissa. Kuolinsyyksi todettiin AIDSiin liittyvät komplikaatiot sekä heroiinin yliannostus. Crosbyn muistotilaisuus pidettiin La Jollan Windansea Beachillä, ja hänen ystävänsä sekä perheenjäsenensä sirottelivat hänen tuhkansa mereen. Yhtyetoverit, Rattin rumpali Bobby Blotzer ja Stephen Pearcy korostivat muistokirjoituksissaan Crosbyn ystävällistä ja kilttiä luonnetta, älykkyyttä ja lahjakkuutta.
Robert Brown (näyttelijä)

| Robert Brown |
| --- | --- |

Henkilötiedot
Syntynyt: 23. heinäkuuta 1921
Kuollut: 11. marraskuuta 2003
Näyttelijä
Aktiivisena:  1949–1991
Merkittävät roolit:  M
Aiheesta muualla
IMDb 
Elonet
AllMovie
Robert James Brown (23. heinäkuuta 1921 – 11. marraskuuta 2003) oli englantilainen näyttelijä, joka tunnetaan parhaiten roolistaan James Bond -elokuvien M:nä. Hän seurasi Bondin esimiehenä näytellyttä Bernard Leetä, joka ehti näytellä kaikkiaan 11 Bond-elokuvassa, kunnes vetäytyi roolista ja menehtyi kaksi vuotta myöhemmin 1981.
Robert Brown otti Bernard Leen aseman M-debyytissään 1983 elokuvassa Octopussy – mustekala. Koska Lee oli kuitenkin vetäytynyt roolistaan jo 1979, ei elokuvassa Erittäin salainen näytellyt lainkaan M:ää. Brown näytteli kaikkiaan neljässä Bond-elokuvassa. Hänen oli tarkoitus esiintyä vielä viidennen kerran Timothy Daltonin rinnalla tämän kolmannessa Bond-elokuvassa, mutta projekti ei koskaan toteutunut. Sopimuskiistojen vuoksi elokuvaa ei tehty, joten Robert Brown ja Timothy Dalton jättivät Bond-maailman ja antoivat sittemmin tilaa uudelle M:lle (Judi Dench) ja uudelle James Bondille (Pierce Brosnan).
Robert Brown oli M:nä edeltäjäänsä hitusen vitsikkäämpi ja tunteellisempi ja tuli mainiosti toimeen erityisesti Timothy Daltonin kanssa. Bondien lisäksi Brown on esiintynyt muun muassa elokuvassa Ben-Hur.
Filmografiaa

Miljoona vuotta eKr. (1966)
007 rakastettuni (1977)
Octopussy – mustekala (1983)
007 ja kuoleman katse (1985)
007 vaaran vyöhykkeellä (1987)
007 ja lupa tappaa (1989)
Riot Act

| Riot Act Pearl Jam |
| --- | --- | --- |

Studioalbumin tiedot
 Äänitetty : helmikuu – toukokuu 2002 Bad Animals Studiolla ja Space Studiolla, Seattlessa, Washingtonissa
 Julkaistu: 12. marraskuuta, 2002
 Tuottaja(t): Adam Kasper, Pearl Jam
 Tyylilaji: Alternative rock Hard rock
 Kesto: 54.09
 Levy-yhtiö: Epic Records
Pearl Jam:in muut julkaisut
| Binaural 2000 | Riot Act 2002 | Lost Dogs 2003 |
Singlet albumilta Riot Act
 ”I Am Mine” Julkaistu: 8. lokakuuta 2002  ”Bu$hleaguer” Julkaistu: 15. lokakuuta 2002  ”Save You” Julkaistu: 11. helmikuuta 2003  ”Love Boat Captain” Julkaistu: 18. helmikuuta 2003
Riot Act on yhtyeen Pearl Jam seitsemäs studioalbumi, joka julkaistiin 12. marraskuuta, 2002.
Kappaleet

Can't Keep – 3.39 (säv. Vedder)
Save You – 3.50 (säv. Ament, Cameron, Gossard, McCready, Vedder)
Love Boat Captain – 4.36 (säv. Gaspar, Vedder)
Cropduster – 3.51 (säv. Cameron, Vedder)
Ghost – 3.15 (säv. Ament, Vedder)
I Am Mine – 3.35 (säv. Vedder)
Thumbing My Way – 4.10 (säv. Vedder)
You Are – 4.30 (säv. Cameron, Vedder)
Get Right – 2.38 (säv. Cameron)
Green Disease – 2.41 (säv. Vedder)
Help Help – 3.35 (säv. Ament)
Bu$hleaguer – 3.57 (säv. Gossard, Vedder)
1/2 Full – 4.10 (säv. Ament, Vedder)
Arc – 1.05 (säv. Vedder)
All or None – 4.37 (säv. Gossard, Vedder)
Listasijoitukset > Albumit

| Vuosi | Lista | Sijoitus |
| --- | --- | --- |
| 2002 | Australia | 1 |
| 2002 | The Billboard 200 | 5 |
| 2002 | Irlanti | 9 |
| 2002 | Saksa | 13 |
| 2002 | Yhdistynyt kuningaskunta | 34 |
| 2002 | Top Internet Albums | 36 |
Listasijoitukset > Singlet

| Vuosi | Single | Lista | Sijoitus |
| --- | --- | --- | --- |
| 2002 | "I Am Mine" | Kanada | 2 |
| 2002 | "I Am Mine" | Australia | 12 |
| 2002 | "I Am Mine" | Yhdistynyt kuningaskunta | 26 |
| 2002 | "I Am Mine" | US The Billboard Hot 100 | 43 |
| 2002 | "I Am Mine" | US Modern Rock Tracks | 6 |
| 2002 | "I Am Mine" | US Mainstream Rock tracks | 7 |
| 2002 | "I Am Mine" | Saksa | 60 |
| 2003 | "Save You" | Kanada | 17 |
| 2003 | "Save You" | US Mainstream Rock Tracks | 23 |
| 2003 | "Save You" | US Modern Rock Tracks | 29 |
| 2003 | "Love Boat Captain" | Kanada | 16 |
| 2003 | "Love Boat Captain" | Australia | 29 |
| 2003 | "Love Boat Captain" | Yhdistynyt kuningaskunta | 110 |
Nordic

Nordic voi tarkoittaa seuraavia asioita:
Nordic, Pohjoismaiden yhteistyöjärjestö
Nordic+ Pohjoismaiden, Hollannin ja Ison-Britannian yhteistyöjärjestö
Nordic, Risto Hietan käyttämä nimimerkki
MGP Nordic, pohjoismainen lasten laulukilpailu
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Nordic”, voi hakea sivunnimihaulla, laajalla sivunnimihaulla tai tekstihaulla.
Robert Bunsen

Robert Bunsen
Robert Wilhelm Bunsen (30. maaliskuuta 1811 – 16. elokuuta 1899) oli saksalainen kemisti.
Bunsen opiskeli Göttingenin yliopistossa ja valmistui tohtoriksi 19-vuotiaana vuonna 1830. Hän kiersi kolme vuotta eri yliopistoissa, mutta palasi luennoijaksi Göttingeniin 1834. Hän toimi professorina Kasselissa vuodesta 1836, Marburgissa vuodesta 1841 ja Heidelbergissä 1852–1899.
Bunsen tutki muun muassa metallisuolojen liukoisuutta arseenihappoon (H3AsO4). Hän keksi rautaoksidihydraatin vastamyrkkynä arseenimyrkytykseen. Bunsen oli kaksi kertaa vähällä kuolla arseenimyrkytykseen ja menetti toisen silmänsä räjähdyksessä.
Bunsen valmisti erilaisia kakodyylijohdannaisia [(CH3)2As2(CH3)2)], kuten kloridin, jodidin, fluorin ja syanidin. Tämä työ antoi vahvistusta Jöns Berzeliuksen radikaaliteorialle, jonka mukaan orgaanisessa kemiassa on mahdollisuus samoihin yhdisteisiin kuin epäorgaanisessa. Hän kehitti hiilielektrodin, jota voitiin käyttää Groven kennossa platinan sijasta. Tämän keksinnön ansiosta hän tuotti elektrolyysin avulla useita metalleja puhtaana.
Bunsen oli yksi valokemian pioneereja. Bunsen ja Gustav Kirchhoff kehittivät spektroskopiaa, ja Bunsen löysi sen avulla kaksi uutta alkuainetta, rubidiumin ja cesiumin. Vuonna 1855 Bunsen viimeisteli Michael Faradayn keksimän polttimen, joka nykyisin tunnetaan bunsenlampun nimellä.
Aiheesta muualla

Kuvia tai muita tiedostoja aiheesta Robert Bunsen Wikimedia Commonsissa
Ron Wyden

| Ron Wyden |
| --- | --- |

Yhdysvaltain senaattori Oregonista
 5. helmikuuta 1996 - Yhdessä Jeff Merkleyn kanssa  
Edeltäjä:  Bob Packwood
Yhdysvaltain edustajainhuoneen jäsen Oregonin 3. vaalipiiristä
 3. tammikuuta 1981 – 5. helmikuuta 1996  
Edeltäjä:  Robert B. Duncan
Seuraaja:  Earl Blumenauer
Henkilötiedot
Syntynyt: 3. toukokuuta 1949 (ikä 75) Wichita, Kansas, Yhdysvallat
Puoliso:  Nancy Bass (vih. 2005)
Lapset:  5
Tiedot
Puolue:  demokraatit
 Nimikirjoitus
Aiheesta muualla
www.wyden.senate.gov ja www.standtallforamerica.com
Ronald Lee "Ron" Wyden (s. 3. toukokuuta 1949 Wichita, Kansas) on yhdysvaltalainen demokraattipoliitikko. Hän on istunut 6. helmikuuta 1996 alkaen Yhdysvaltain senaatin jäsenenä Oregonista. Tätä ennen hän toimi vuosina 1981–1996 Yhdysvaltain edustajainhuoneen jäsenenä. Sukutaustaltaan Wyden on saksanjuutalaisia.
Aiheesta muualla

Kuvia tai muita tiedostoja aiheesta Ron Wyden Wikimedia Commonsissa
Quake

| Quake |
| --- | --- |

Kehittäjä:  id Software
Julkaisija:  id Software
Jakelija:  Activision Steam
Ohjaaja:  John Romero
Suunnittelija:  American McGee ja John Romero
Säveltäjä:  Trent Reznor ja Aubrey Hodges
Ohjelmoija:  John Carmack
Pelisarja:  Quake
Pelimoottori:  Quake-pelimoottori
Julkaistu:   31. toukokuuta 1996
Lajityyppi:  ensimmäisen persoonan ammuntapeli
Pelimuoto:  yksinpeli, moninpeli
Ikäluokitus:  BBFC: 15, ESRB: M  Virheellinen ESRB-arvo
Alusta:  Windows, OS X, Linux, AmigaOS, Sega Saturn, Sega Dreamcast Nintendo 64, Acorn Archimedes
Lisenssi:  Shareware ja GNU General Public License
Jakelumuoto:  CD, Steam-lataus
Lisää peliartikkeleitaVideopelien teemasivulla
Infobox OK  : 
Quaken aloitusnäkymä
Quaken pelimoottorin sukupuu
Quake on id Softwaren kehittämä ja julkaisema ensimmäisen persoonan ammuntapeli, joka julkaistiin vuonna 1996.
Quake oli Descentin ohella ensimmäisiä ensimmäisen persoonan ammuntapelejä, joissa maailma koostui lähes täysin kolmiulotteisista objekteista, toisin kuin sen edeltäjissä, jotka käyttivät 2D-spriteja hahmojen ja muiden objektien luomiseen. Quake on Doomin henkinen jälkeläinen. Vaikka pelisarjat ovatkin erilliset, niillä on paljon yhtäläisyyksiä, kuten mielikuvitukselliset vastustajat, scifi-teema sekä neogoottinen ympäristö. Quake ja sen jatko-osat Quake II, Quake III Arena ja Quake 4 ovat myyneet yhteensä yli neljä miljoonaa kappaletta.
Ensimmäistä Quakea odotettiin lehdistössä ja pelaajien keskuudessa todella hartaasti, koska id Softwaren edellinen peli oli ollut niin suuri ilmiö. Julkaisun jälkeen monet ilmaisivat hienoisen pettymyksensä siitä, ettei peli ollut niin vallankumouksellinen kuin mitä odotettiin. Quaken aidosta kolmiulotteisuudesta huolimatta samana vuonna ilmestynyt Duke Nukem 3D näytti suunnilleen yhtä yksityiskohtaiselta, joten Quake ei onnistunut erityisemmin säväyttämään pelaajia grafiikallaan. Etenkin moninpelinä Quake kuitenkin saavutti erittäin suuren suosion ja muodostui Doomin todelliseksi perilliseksi syrjäyttäen muut pelit.
Quake-sarja oli myös ensimmäisiä pelejä, jotka hyödynsivät 3D-kiihdytinkortteja, kuten 3dfx:n Voodoo Graphics -korttia. Vaikka Doom olikin jo tehnyt moninpelin tunnetuksi, Quaken muunnos QuakeWorld tarjosi ensimmäisenä mahdollisuuden moninpeliin Internetin kautta. QuakeWorld oli myös muunneltavissa käännettävällä komentosarjakielellä, QuakeC:llä, joka mahdollisti omien muunnosten tekemisen pelistä, modauksen.
Ensimmäinen merkittävä muunnos oli Threewaven Capture the Flag (CTF). Lipunryöstö on muodostunut myöhempienkin moninpelien vakioviihteeksi jo Doomissa esitellyn deathmatchin lisäksi. Ehkä suosituin Quaken moninpelimuoto oli Team Fortress, lipunryöstö yhdistettynä eri pelaajaluokkiin, joilla oli omanlaisensa aseistus ja siitä seuraavat rajoitukset ja edut.
Quaken (muunneltua) pelimoottoria käyttäviä pelejä ovat muun muassa Hexen II ja Half-Life (GoldSrc-pelimoottori).
Quaken karttoja yms. voi editoida esimerkiksi QuArK-ohjelmalla. Aikoinaan myös WorldCraft ja Qoole olivat suosittuja karttaeditoreja.
Juoni ja sisältö

Pelin juoni selviää ohjekirjasta (jota ei tule Steam-julkaisun mukana lainkaan):
Aloitusalueella on kolme ovea (ja yksi piilotettu), joilla valitaan vaikeusaste. Vaikeusasteen valinnan jälkeen päädytään aloitushuoneeseen, jossa on neljä uloskäyntiä. Jokainen uloskäynti johtaa kompleksiin, jonka lopussa on slipgate eri ulottuvuuksiin (jotka vastaavat pelin eri episodeja). Ulottuvuudet ovat:
Dimension of the Doomed (shareware-versiossa)
Realm of Black Magic
Netherworld
The Elder World
Jokainen ulottuvuus jakautuu tasoihin, joiden päätteeksi palataan takaisin aloitushuoneeseen. Jokaisessa on myös yksi piilotettu taso. Jokaisen ulottuvuuden lopusta löytyy riimu, joiden kerääminen paljastaa, kuka on kaiken takana.
Kehitys

Pelin Quake-pelimoottori käytti ohjelmistopohjaista renderöintiä, jota myös myöhemmät pelit vielä käyttivät.
Peliä on sanottu ensimmäiseksi, joka käytti lightmap-tekniikkaa renderöinnissä. Lightmap-tekniikka mahdollisti realistisemman valaistuksen kuin oli tuolloin mahdollista reaaliajassa laskemalla valaistus ja varjostus etukäteen.
Peli käytti myös ennalta laskettua piilotetun pinnan päättelyä.
Quakesta julkaistiin 1997 WinQuake-versio Microsoft Windowsille. Tämä versio ei tue 3D-kiihdytettyä grafiikka, mutta tukee suuria resoluutioita ja ikkunointia.
WinQuake käyttää DirectX 3.0 -rajapintaa, eikä välttämättä toimi Windows XP:tä uudemmilla Windowsin versioilla.
Ensimmäinen grafiikkakiihdytetty versio oli joulukuussa julkaistu 1996 VQuake, joka tuki Rendition Vérité V1000 -grafiikkapiiriä. V1000-piiriä käytettiin Creative Labsin 3D Blaster PCI ja muiden valmistajien -näytönohjaimissa.
OpenGL-rajapintaa käyttävä GLQuake julkaistiin tammikuussa 1997.
GLQuake on toteutettu ns. miniGL-ajurin avulla, joka oli osittainen toteutus OpenGL 1.0:sta. 3dfx Interactiven Voodoo Graphics -kortti oli tuplasti Véritéa nopeampi ja peli pyöri Pentium 166 MHz -koneella 512×384 resoluutiolla ja 16-bittisillä väreillä 41 ruutua sekunnissa.
John Carmack aikoi tehdä pelistä myös version Microsoftin julkaisemalle Direct3D:lle, mutta jätti sen kesken. Carmack kritisoi Direct3D:n toteutustapaa.
Kehitys > Soundtrack

Quaken soundtrack on Nine Inch Nailsin Trent Reznorin säveltämä. Chris Vrenna on tosin sanonut haastattelussa että koko silloinen NiN työskenteli sen parissa. Se on enimmäkseen synkkää ambientia.
Soundtrack on tallennettu CD-ROMille CD-soittimien ymmärtäminä kappaleina. Levyn ensimmäinen raita on pelin sisältävä dataosio, joka voi kuulua soittimessa kohinana. Jokaisella kartalla on sille kuuluva ääniraita, jonka peli laittaa soimaan CD:ltä. Kappaleille ei ole virallisia nimiä. Useat netistä ostettavat Quaken paketit eivät sisällä ääniraitaa lainkaan. Jotkut myöhemmät pelimoottorit tukevat ääniraidan toistamista mp3- tai ogg-muotoisista pakatuista äänitiedostoista.
Julkaisut

Quakesta julkaistiin moninpelidemo Qtest helmikuussa 1996.
Shareware-versio, joka sisältää ensimmäisen episodin julkaisiin 22. kesäkuuta 1996.
Virallinen julkaisu tapahtui 22. heinäkuuta 1996 MS-DOSille.
Quakelle julkaistiin myös kaksi laajennuslevyä: Quake Mission Pack 1: Scourge of Armagon  ja  Quake Mission Pack 2: Dissolution of Eternity	maaliskuussa 1997.
Quake II julkaistiin joulukuussa 1997.
Lokakuussa 1998 julkaistiin kokoomapaketti Quake: The Offering, joka sisälsi molemmat lisälevyt. Tämä oli ensimmäinen virallinen julkaisu Linuxille.
Vuonna 2016 perin 20-vuotispäivän kunniaksi julkaistiin uusi MachineGamesin kehittämä lisäosa Dimension of the Past (DOPA).
19. elokuuta 2021 id Software ja Nightdive Studios julkaisivat remaster-version Quakesta. Päivitys oli ilmainen niille, jotka omistivat Steam- tai GOG-version. Remaster sisälsi päivitetyt grafiikat, aiemmin poistettua sisältöä, laajennuslevyt ja lisäosan Dimension of the Past ja täysin uuden lisäosan Dimension of the Machine.
Muille alustoille tehdyt julkaisut:
MacSoft julkaisi pelistä version Mac OS:lle vuonna 1997
ClickBOOM julkisti pelistä version Amiga-tietokoneille vuonna 1998
Muuta

Pelin mukaan nimetty QuakeCon-tapahtuma on järjestetty vuosittain vuodesta 1996 lähtien.
Vastaanotto

Pelit-lehden Joona Vainio ja Niko Nirvi antoivat pelin shareware-versiolle 85 pistettä sadasta, Kaj Laaksonen 93. Myöhemmin Niko Nirvi antoi kokoversiolle 88 pistettä yksinpelin osalta ja 92 pistettä muilta osin. Mikrobitin Jarno Kokolta pisteitä heltisi 89 sadasta. Ylipäätään Pelit-lehden ja Mikrobitin arvostelijat kehuivat peliengineä ja moninpeliä mutta moittivat omaperäisyyden puutetta ja pelaajan rajoittunutta liikkumiskykyä.
Aiheesta muualla

Wikimedia Commonsissa on kuvia tai muita tiedostoja aiheesta .
Quake MobyGamesissa (englanniksi)
Quake Internet Movie Databasessa (englanniksi)
id Software: Quake
FTP: Quaken lähdekoodi (zip)[vanhentunut linkki]
PlanetQuake
Quaken FreePascal:n lähdekoodit
-pelisarja
| --- | --- |
Sarjan pelit:   Quake  QuakeWorld  Quake II  Quake III Arena  Quake 4  Quake Mobile  Enemy Territory: Quake Wars  Quake Live 
Muuta:   Quake-pelimoottori  Quake II -pelimoottori  Quake III -pelimoottori  QuakeC
Radeon 9000 -sarja

Radeon R300 (koodinimi Khan) oli ATI:n Radeon-sarjan kolmannen sukupolven siru. Näytönohjainpiiri julkistettiin elokuussa 2002 ja se tukee DX9- ja OpenGL 2.0 -rajapintoja. Ensimmäinen siruun perustuva näytönohjain oli elokuussa 2002 julkaistu Radeon 9700 pro. Muut samaan siruun perustuvat kortit ovat Radeon 9500, 9550, 9600, 9800, X300, X550 ja X600.
Taustaa

ATIn edellisten sukupolven piirit, R100 ja R200 olivat ominaisuuksissa hiukan Nvidian kilpailevia piirejä parempia, sekä halvempia valmistaa, mutta hävinneet suorituskyvyssä. Nvidian strategia keskittyä enemmän suorituskykyyn eikä ominaisuuksiin, tyytyen riittäviin ominaisuuksiin ja välillä suuriinkin valmistuskustannuksiin oli toiminut paremmin. ATI oli myös ostanut pienen mutta taitavia insinöörejä sisältävän ArtX-yhtiön, josta se sai lisää osaavia ja kunnianhimoisia insinöörejä. R300:nn myötä ATI päättikin keskittyä enemmän suorituskykyyn, kustannuksista tinkimättä ja keskittyen ominaisuuksissa nimenomaan niihin mitä DX9 tukee, eikä tuoda uusia omia huonosti tuettuja ominaisuuksia.
Näytönohjaimen arkkitehtuuri

Piirillä oli 8 pikseliliukuhihnaa, joista jokaisella on pikselivarjostinsuoritin sekä tekstuurinhakuyksikkö. Pikselivarjostinyksiköt olivat DirectX9:n määritys 2.0:n mukainen ja laskivat kaiken liukuluvuilla, ja tekstuurinhakuyksiköt kykenivät 4n alinäytteen sijasta lataamaan 8 alinäytettä kellojaksossa, mikä mahdollisti trilineaarisesti suodatettujen tekstuurin lataamisen kellojaksossa; useimmilta aiemmilta piireiltä tähän oli mennyt kaksi kellojaksoa. Myös anisotrooppinen suodatus oli tämän ansiosta melko nopea.
Piirillä oli neljä 64-bittistä muistiväylää eli kokonaisleveys oli 256 bittiä, mikä mahdollisti kuvapuskurin käytön kilpailijoita nopeammin. 256-bittinen väylä oli ollut myös Matrox Parheliassa, mutta siinä se oli ollut yhdessä osassa minkä takia siitä ei oltu saatu täyttä hyötyä irti.
Piiri tuki myös moninäytteistys-reunanpehmennystä ja lisäsi sen yhteyteen väripuskurin pakkaamisen mikä teki reunanpehmennyksestä aikalaisiinsa verrattuna hyvin nopeaa.
Näytönohjaimen arkkitehtuuri > Suorituskyky ja asema markkinoilla

Radeon 9700 -näytönohjain oli markkinoille tullessaan tehokkaampi kuin muut saman ajan kilpailevat tuotteet. Uusilla peleillä ja vaativilla grafiikka-asetuksilla se voitti Nvidian näytönohjaimet suorituskyvyssä n. 40–100% suorituskykyeroilla.
Radeon 9800 XT

Radeon 9800 XT julkaistiin 30.9.2003. Näytönohjain on pitkälti sama kuin RV350-ytimeen perustuva Radeon 9800 pro. 9800 XT:n koodinimi on RV360. XT näytönohjaimen grafiikkapiiri on 32 MHz korkeammalla kellotaajuudella kuin 9800 pro -näytönohjaimen. Näytönohjain tuotettiin 0,15 mikronin prosessilla. Muistiväylän leveys on 235 bittiä ja 375 MHz:n kellotaajuudella toimivilla DDR-muisteilla sen kaistanleveys kasvoi 1,6 gigabittiä sekuntia kohden 128 MB:n muistimäärällä varustetuissa malleissa. 256 megabitin muistimäärällä varustetuissa malleissa kaistanleveys kasvoi gigatavulla sekuntia kohden. Radeon 9800 XT tarvitsee lisävirtaliittimen jota ilman tietokone ei lähde käyntiin.
Radeon 9600

Radeon 9600 pohjautuu RV350-koodinimelliseen piiriin. Grafiikkapiiri oli ensimmäinen jossa ATI käytti 0,13 µm valmistustekniikkaa. Radeon 9600 näytönohjaimen grafiikkapiiri toimii 400 MHz kellotaajuudella  ja muistit 600 MHz tehollisella kellotaajuudella. 9600 näytönohjaimen muistiväylä on 128-bittinen jolloin muistiväylä kykenee siirtämään dataa on 9,6 gigatavua sekuntia kohti. 9600 sarjan näytönohjaimissa on neljä renderöintiliukuhihnaa. Jokaista renderöintiliukuhihnaa kohti on yksi teksturointiyksikkö. Transistoreita näytönohjaimessa on 75 miljoonaa.
Radeon 9600 pro näytönohjain julkaistiin vuoden 2003 maaliskuussa. Näytönohjaimella oli aluksi toimitusvaikeuksia. Radeon 9600 Pro saa kaiken tarvitsemansa virran AGP väylän kautta. 9600 pro näytönohjaimessa muistit toimivat 100 MHz korkeammalla tehollisella kellotaajuudella kuin 9600 mallissa.
Muut sarjan näytönohjaimet

Viisi viikkoa myöhemmin ATI julkaisi 9500- ja 9500 PRO -näytönohjaimet. Radeon 9500 pro:ssa on 128-bittinen muistiväylä, joka muodostuu kahdesta 64-bittisestä väylästä. 9500 PRO -näytönohjaimessa on kahdeksan renderöintiliukuhihnaa. 9500-näytönohjaimessa renderöintiliukuhihnoja on käytössä neljä.
Aiheesta muualla

Radeon 9800 muropaketti.comissa (Arkistoitu – Internet Archive)
Nilootit

Nilootit on yhteisnimitys lukuisille Afrikan koillisosasta, Niilijoen seudulta lähtöisin oleville kansoille, joiden pääasiallinen asuma-alue sijaitsee tätä nykyä Sudanin, Etelä-Sudanin, Kenian, Ugandan, Somalian, Egyptin ja Eritrean maiden alueilla. Vanhastaan niloottien on katsottu polveutuvan seemiläisistä tai haamilaisista, ja heidän on katsottu olevan ruumiinrakenteeltaan pitkiä ja hoikkia. He puhuvat nilosaharalaisia kieliä. Tunnettuja niloottikansoja ovat muun muassa dinkat, kalenjinit, luot, maasait, nuerit, himat ja turkanat.
1900-luvun lopussa nilootteja oli noin seitsemän miljoonaa.
Nordhausen (piirikunta)

Nordhausenin piirikunta (saks. Landkreis Nordhausen) on piirikunta Saksan Thüringenin osavaltiossa. Piirikunnan pinta-ala on 713,9 neliökilometriä ja väkiluku 83 822 asukasta. Pääkaupunki on Nordhausen.
Itä-Saksassa vuonna 1952 perustettu Nordhausenin piirikunta oli yhdenmukainen nykypäivän Nordhausenin piirikunnan kanssa. Vuosina 1816-1952 suurin osa alueesta kuului Grafschaft Hohensteinin piirikuntaan.

Thüringenin piirikunnat ja kaupunkipiirit
Altenburger Land
Eichsfeld
Eisenach
Erfurt
Gera
Gotha
Greiz
Hildburghausen
Ilm-Kreis
Jena
Kyffhäuserkreis
Nordhausen
Saale-Holzland-Kreis
Saale-Orla-Kreis
Saalfeld-Rudolstadt
Schmalkalden-Meiningen
Sömmerda
Sonneberg
Suhl
Unstrut-Hainich-Kreis
Wartburgkreis
Weimar
Weimarer Land
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Landkreis Nordhausen
Nordic+

Nordic+ on Pohjoismaiden, Hollannin, Irlannin ja Ison-Britannian hallitusten muodostama yhteistyöelin, jossa maat tekevät yhteistyötä kehitysyhteistyön saralla.. Euroopan unionin sisällä, samanmieleiset Nordic+ maat ajavat usein erilaista politiikkaa, kuin EU:n eteläiset katoliset jäsenvaltiot. Suurimmat ristiriidat koskevat väestö ja sukupuolikysymyksiä. EU:n lisäksi Nordic+ toimii muilla kansainvälisillä foorumeille, kuten DACissa ja YK:ssa, sekä paikan päällä kehitysmaissa, missä niillä on yhteisiä hankkeita.
Vuoden 2007 kehityspoliittisessa selonteossa Suomi sitoutui toimimaan enenevästi Nordic+ ryhmässä.
Nordic+ ryhmän maat tekevät yhteistyötä muun muassa yhteistyörahoitusjärjestelyillä, lisäksi ne jakavat tietoa maidensa kehityspolitiikan suuntalinjoista, koordinoivat toimintaansa ja pyrkivät
yhteistyöllään edistämään kehitysavun tuloksellisuutta ja harmonisointia. Yhteistyötä Nordic+ maat tekevät erityisesti ihmisoikeus-, tasa-arvo-, sosiaali- ja ympäristökysymyksissä.